Sykdommen kan forverres om vinteren og i perioder med psykisk stress. Den kan bedres av sollys. Gjærsoppen Pityrosporum ovale, som finnes i den mikrobielle hudfloraen, er en forverrende faktor. Hos seborreikere gir den fete huden gode vekstforhold for soppen slik at denne finnes i større mengder. Dette gir irritasjon av huden. Behandling rettet mot soppen bedrer sykdommen.